*For den kristne bevegelsen, se OASE-bevegelsen.*
Oase i den libyske delen av Sahara.
Oasen Al-Ahsa, i Saudi-Arabia er den største oasen i verden.
**Oase** (senlatin *oasis*, fra gresk *oasis*, «fruktbart sted»)er et fruktbart område ved en isolert vannkilde i en ørken eller halvørkenmiljø, som opprettholder plantelivet og gir habitat for dyr. En oase oppstår gjennom at en grunnvannstrøm kommer fram til overflaten. Overflatevann kan være tilstede, eller vann kan bare være tilgjengelig fra brønner eller underjordiske kanaler skapt av mennesker. I blant oppstår det mange plantevekster omkring vannkilden som lever ekstra godt når vannet er i umiddelbar nærhet og trenger derfor ikke å ha lange røtter for å nå grunnvannet. I geografisk sammenheng kan en oase være en nåværende eller tidligere rastestopp på en transportvei, eller mindre enn frodig beliggenhet som likevel gir tilgang til underjordisk vann gjennom dype brønner skapt og vedlikeholdt av mennesker.

Etymologi
---------

En oase i ørkenen, fotografert fra verdensrommet
Ordet *oase* kom til norsk og andre europeiske språk fra senlatinske oasis via gresk ὄασις, *oasis*, opprinnelig med henvisning til den libyske ørken. Det greske ordet er et direkte lån fra egyptisk *wḥ3t* eller demotisk-egyptisk *wḥỉ*. Ordet for oase i koptisk språk, som etterfulgte demotisk-egyptisk, er *wahe* eller *ouahe* som betyr et «bosted». Oase på arabisk, som også er avledet fra egyptisk, er *wāḥa* (arabisk: واحة).

Beskrivelse
-----------

Oaser har ofte menneskelige tilstedeværelse som måles i årtusener. Arkeologiske utgravninger ved En-Gedi i dalen til Dødehavet er det funnet bevis på bosetting som dateres til 6000 f.Kr. Al-Hasa på østsiden av den arabiske halvøy viser bevis på menneskelig bosetning som dateres tilbake til yngre steinalder (neolittisk tid).

Oaser i Midtøsten og Nord-Afrika dekker rundt 1 000 000 hektar (10 000 km2), men de støtter levebrødet til rundt 10 millioner innbyggere. Det sterke forholdet mellom oase og ørkenland i verden betyr at oasens økosystem er «relativt lite, sjeldent og dyrebart».

Det er rundt 90 «store oaser» i ørkenen i Sahara. Noe av fruktbarheten i disse kan komme fra vanningssystemer kalt *foggara*, *khettara*, *lkhttart* eller en rekke andre regionale navn.

I noen oasesystemer er det «et geometrisk system av hevede kanaler som frigjør kontrollerte mengder vann til individuelle steder og bløtlegger jorden.»

Bilder av oaser
---------------

* Bilma, NigerBilma, Niger
* Oasis de Santa Gertrudis, Baja California, USAOasis de Santa Gertrudis, Baja California, USA
* Al Ain i De forente arabiske emiraterAl Ain i De forente arabiske emirater
* Ein Gedi i IsraelEin Gedi i Israel
* Oasen Ubari i sørvestlige LibyaOasen Ubari i sørvestlige Libya
* Yueya Quan i GobiørkenenYueya Quan i Gobiørkenen
* Huacachina i sørvestlige PeruHuacachina i sørvestlige Peru
* Oase i Namibørkenen, AngolaOase i Namibørkenen, Angola

Referanser
----------

1. 1 2  «oase», *NAOB*
2. ↑  Battesti, Vincent (2005): *Jardins au désert: Évolution des pratiques et savoirs oasiens: Jérid tunisien*. Paris: IRD éditions. ISBN 978-2-7177-2584-1.
3. 1 2  «wḥ3t», *WordSense Dictonary*
4. 1 2  «oasis (n.)», *Online Etymology Dictionary*
5. ↑  «Wāḥa», *Encyclopaedia of Islam*, Brill
6. ↑   «Life in a Busy Oasis», *Archaeology.org*.
7. ↑   «Spring pool no.1 (Ain al Khudoud) and a water- lifting device, photographed by George Rendel, 1937», *Geographical Magazine*. 1. september 2022
8. ↑  Jaradat, Abdullah A.: "Biodiversity of Date Palm (PDF), *USDA-ARS*.
9. ↑  Lawton, Rebecca (2015): «Palm trees amid the sand: the origins of the oasis fantasy», *Aeon Essays*
10. ↑   «oasis», *National Geographic Society*. 10. juni 2011
11. ↑  «Oases Ecosystems» (PDF). FAO.org.
12. 1 2   Bryce, Emma (12. desember 2016): «A Drive to Save Saharan Oases As Climate Change Takes a Toll», *Yale Environment 360*.

Eksterne lenker
---------------

* (en) Oases – kategori av bilder, video eller lyd på Commons Rediger på Wikidata

* (en) Oasis – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** NDL **·** NKC **·** BNE **·** BBC Things
 |